Egyike volt a 20. századot
leginkább befolyásoló személyeknek,
aki örökre megváltoztatta
a világ egyik legnagyobb országának történelmét.
De vajon hős volt,
aki elűzte az elnyomó zsarnokot,
vagy gazember, aki felváltotta az előzőt?
Ideje mérlegre tenni Lenint
a Történelem kontra Leninben.
"Rendet, rendet, hmm.
Nem a te hibád volt, hogy feloszlott a banda?"
"Tisztelt Bíró úr, ő itt Vlagyimir Iljics Uljanov,
más néven Lenin, egy demagóg szónok,
aki segített megbuktatni II. Miklós orosz cárt 1917-ben,
és megalapította a Szovjetuniót,
a 20. század egyik legrosszabb diktatúráját."
"Ó."
"A cár egy mocskos zsarnok volt,
aki rabszolgaként sanyargatta a népet."
"Ez hazugság.
A jobbágyságot már 1861-ben eltörölték."
"És felcserélték valami rosszabbra.
A gyári vezetők még annál is jobban
sanyargatták az embereket, mint a korábbi hűbéruraik.
És a hűbérurakkal ellentétben,
ők mindig ott voltak.
Az orosz munkások napi 11 órát robotoltak,
és a legalacsonyabb béreket kapták egész Európában."
"De Miklós cár törvényeket vezetett be a munkások védelmében."
"Vonakodva épp csak annyit tett, hogy a forradalmat elkerülje,
és még ebben is kudarcot vallott.
Emlékszünk, mi történt 1905-ben,
miután a csapatai rálőttek a békés tüntetőkre?"
"Igen, és a cár véget vetett a lázadásnak
egy alkotmány bevezetésével,
és egy választott parlament, a Duma felállításával."
"Amit akkor oszlatott fel, amikor akart, miközben megőrizte
korlátlan hatalmát."
"Talán több időszerű reform is megvalósulhatott volna,
ha az olyan radikálisok, mint Lenin,
nem szították volna mindig a konfliktust."
"Tisztelt Bíró úr, az előző cár Lenin szeme láttára végezte ki a bátyját,
Alexandert forradalmi tevékenységért,
és Miklós még a reformok után is,
folytatta a tömegek elnyomását és a kivégzéseket, csakúgy,
mint az első világháborúban való
népszerűtlen részvételt,
ami annyi életet és erőforrást követelt Oroszországtól."
"Hm, hát ez a cár nem hangzik
valami hatalmas nagy arcnak."
"Tisztelt Bíró úr, lehet, hogy II. Miklós magát ítélte kudarcra
rossz döntéseivel,
de Leninnek ebben semmi szerepe sem volt.
Amikor az 1917-es felkelések
végül lemondásra kényszerítették a cárt,
Lenin még Svájcban volt száműzetésben."
"Hm, akkor ki jutott hatalomra?"
"A Duma felállított egy ideiglenes kormányt
Alexandr Kerenszkij vezetésével,
aki egy inkompetens, burzsoá szerencsétlenség volt.
Még egy újabb, elhibázott offenzívát is indított,
amikor Oroszország már addigra is óriási veszteségeket szenvedett el,
ahelyett, hogy befejezte volna a háborút a nép akaratának megfelelően."
"Egy alkotmányos szociáldemokrata kormány volt,
korának leghaladóbbja.
Ami végül sikeres is lehetett volna,
ha Lenint a németek vissza nem küldik áprilisban,
hogy aláássa az orosz háborús törekvéseket
és lázadásokat szítson."
"Ez rágalom!
A júliusi események spontán és igazolt reakciót jelentettek
a kormány hibáira.
Kerenszkij pedig kimutatta a foga fehérjét,
mikor Lenint hibáztatta,
majd letartóztatta és elűzte saját bolsevik párttársait,
Lenint is újra száműzetésbe kényszerítve.
Micsoda demokrácia!
Még jó, hogy a kormány összeomlott
a saját inkompetenciája és hibái miatt,
mikor katonai puccsot próbáltak végrehajtani,
majd amikor az visszafelé sült el, a bolsevikoktól kellett
segítséget kérni.
Ezután Leninnek nem volt más dolga,
mint visszatérni októberben, és átvenni az irányítást.
A kormányt egy éj alatt békés úton leváltották."
"De amit a bolsevikok tettek
a hatalomra jutásuk után,
az nem volt túl békés.
Hány embert végeztek ki tárgyalás nélkül?
És tényleg szükséges volt
megölni a cár teljes családját, beleértve a gyerekeket is?"
"Oroszországot külföldi imperialisták támadták,
és a cár hatalmát akarták visszaállítani.
Bármelyik túlélő királyi utódot
a külföldi kormányok uralkodóként ismerték volna el.
Ez a végét jelentette volna mindennek,
amiért az emberek olyan keményen harcoltak.
Mellesleg nem biztos, hogy Lenin parancsolta."
"De a bolsevikok nem csak
az imperialistákat ölték.
És a többi szocialista és anarchista párt,
az ex-szövetségeseik elleni
tisztogatások és kivégzések?
Mi van a tambovi felkeléssel,
ahol a gabona elkobzása ellen tiltakozó parasztokat
mérges gázzal ölték meg?
Vagy a hadsereg beküldése
a demokratikus önrendelkezést követelő
kronstadti munkásfelkelés leverésére?
Még ez is az emberekért folytatott küzdelem része volt?
"Igen. A döntések nehezek voltak,
csakúgy, ahogy az akkori idők is.
Miközben minden oldalról támadták,
az új kormánynak biztonság kellett
a szocialista rend megteremtéséhez."
"És mi jó származott ebből a szocialista rendből?
A polgárháború megnyerése után is
éhínség volt, elnyomás,
és milliókat végeztek ki vagy küldtek a táborokba meghalni,
miközben Sztálin, Lenin utódja megszerezte a teljhatalmat
és kiépítette személyi kultuszát."
"Ez nem volt a terv része.
Lenint sose érdekelte a személyes haszon,
még ellenségei is elismerték,
hogy tényleg hitt az ügyben,
visszafogottan élt és fáradhatatlanul dolgozott
diákéveitől egészen túl korai haláláig.
Látta Sztálin hataloméhségét,
és próbálta figyelmeztetni a pártot,
de már túl késő volt."
"És a totalitarizmus évtizedei, amik azt követték?"
"Így is lehet hívni,
de Lenin erőfeszítéseinek köszönhető volt az is,
hogy néhány évtized alatt,
Oroszország egy fejletlen monarchiából,
tele írástudatlan paraszttal,
egy modern, ipari nagyhatalommá vált,
a világ egyik legjobban képzett társadalmával,
a nők számára példa nélküli lehetőségekkel,
és a század legfontosabbjai közt számon tartott
tudományos felfedezéssekkel.
Az élet talán nem volt luxussal teli,
de majdnem mindenkinek volt tető a feje felett
és étel a tányérján,
ami csak kevés országnak sikerült."
"De ez a fejlődés ugyanúgy
végbemehetett volna Lenin
és az általa létrejött, elnyomó rezsim nélkül is."
"Igen, én meg lehettem volna híres rock and roll énekes.
Vajon hogy hangzottam volna?"
Soha nem tudhatjuk biztosan, hogy mit történt volna,
ha más emberek vannak hatalmon,
vagy más döntéseket hoznak,
de ahhoz, hogy a múlt hibáit elkerüljük,
mindig nyitottnak kell lenni
a történelem figuráinak újratárgyalására.